Vladimír Barborík

Doc. Mgr. Vladimír Barborík, CSc. (* 2. augusta 1965, Bratislava) je slovenský literárny historik a kritik. Je absolventom Pedagogickej fakulty v Nitre, kde v rokoch 1987–1992 vyštudoval slovenskú literatúru a filozofiu. Pracuje v Ústave slovenskej literatúry SAV v Bratislave. Venuje sa výskumu medzivojnovej literatúry, patrí k mienkotvorným kritikom súčasnej slovenskej prózy. V roku 2014 sa habilitoval na Filozofickej fakulte UPJŠ v Košiciach. Ako externý spolupracovník prednáša na Katolíckej univerzite v Ružomberku.

Knižné publikácie 
 Pavel Hrúz (Bratislava : Kalligram, 2000)
 Prozaik Gejza Vámoš (Bratislava : SAP, 2006)
 Hľadanie minulého času (Bratislava : Slovart, 2009) – kniha rozhovorov s Vladimírom Petríkom
 Hľadanie rozprávača (Prózy Vincenta Šikulu) (Bratislava : LIC, 2014)
Pohyb k nehybnosti : literárny život od začiatku 60. do konca 70. rokov objektívom Antona Šmotláka. Bratislava : LIC, 2018) - spoluautor Vladimír Petrík.

Referencie 

Osobnosti z Bratislavy
Slovenskí spisovatelia
Žijúci ľudia